Ժան Ռենո

Ժան Ռենո (  (իրական անունը՝ Խուան Մորենո ի Էռերա Խիմենես ()), ), ֆրանսիացի դերասան իսպանական ծագումով։ Նկարահանվել է սկսած 1979 թ-ից։ Առաջին նշանակալից դերը համարվում է «Լեոն» ֆիլմը։ Այդ ֆիլմը միանգամից փառքի արժանացրեց և Ժան Ռենոյին և Լյուկ Բեսոնին։ Շատերը Ռենոյին հիմա ճանաչում են որպես Լեոն, բայց Ռենոյի դերերը բազմազան են։ Նա այն եզակի դերասաններից է, ով կարողանում է հիանալի կերպով մարմնավորվել առնական հերոսների՝ որոնցից են Վիկտոր (Նիկիտա), Լեոն (Լեոն) և Շառլ Մաթեյի (22 փամփուշտ. Անմահը) և այնպիսի սենտիմանտալ և կատակերգական հերոսների, որոնցից են կոմս Գոդֆրուա դը Մոնտմիրալը (Եկվորները, Եկվորները 2. Ժամանակի միջանցքները), Հուբերտ Ֆիոերենիտին (Վասաբի)։

Ժան Ռենոն իր կինոկարիերան սկսել է մոտ երեսուն տարեկան հասակում և կարճ ժամանակում մեծ ճանաչման է հասել ինչպես Ֆրանսիայում, այնպես էլ և Հոլիվուդում։ Չնայած, որ Հոլիվուդում Ռենոյին բազմաթիվ հետաքրքիր դերեր են առաջարկում, Ռենոն հնարավորինս նախընտրում է նկարահանվել իր հայրենի Ֆրանսիայում։ Բացի այդ Ռենոյին այնքան էլ հետաքրքիր չէ հոնարարները։ Հետաքրքիր դերի կամ լավ նկարահանման անձնակազմի դեպքում հոնարարը մնում է հետին պլանում։

Դերասանը մեծ ժողովրդականություն է վայելում հանդիսատեսի մոտ և չնայած այն հանգամանքին, որ Ժան Ռենոն խոստացել էր նկարահանվել մինչև 60 տարեկանը, նա մինչև հիմա էլ նկարահանվում է և պատրաստվում է նկարահանվել։ Ինչպես ասում է մեծն դերասանը՝ ինքը չի կարողանում մերժել իր ընկերներին։

 Վաղ տարիներ 
Ժան Ռենոն ծնվել է Կասաբլանկայում, Մարոկկո։ Նրա հայրն ու մայրը իսպանացիներ են և Ֆրանսիսկո Ֆրանկոյի դիկտատուրայի պատճառով իրենց երկրից փախել են Հյուսիսային Աֆրիկա։ Երբ տղան 12 տարեկան էր, նրա ընտանիքը տեղափոխվեց Փարիզ։ Նրա հայրը՝ Խուանը աշխատում էր լինոտիպիտի (տողաշար մեքենա) վրա աշխատող։ Ռենոյի մայրը դերձակուհի էր և մահացել է, երբ Ռենոն դեռևս 17 տարեկան էր։ Ռենոն ունի փոքր քույր՝ Մարի Թերեզա անունով։

Ֆրանսիայում նորմալ կյանք ունենալու համար անհրաժեշտ էր այնտեղի քաղաքացիություն և այն ձեռք բերելու համար Ռենոն ստիպված ծառայության անցավ ֆրանսիական բանակում։

Մինչ դերասան դառնալը Ռենոն օրվա ապրուստ վաստակելու համար զբաղվել է զանազան աշխատանքներով։ Նա վաճառել է երաժշտական գործիքներ, եղել է վարորդ, հաշվապահ և նույնիսկ ծառայել է մաքսատանը։ Այն ժամանակ նա օրական 10 դոլարից ոչ ավել էր կարողանում էր վաստակել։ Նրա առաջին դերասանական հոնարարը եղել է 100 դոլար, իսկ հիմա Ռենոյի կարողությունը գերազանցում է 100 միլիոն դոլարը։

Դերասանությամբ Ռենոն որոշել է զբաղվել դեռ վաղ տարիներից։

Փարիզում նա սկսեց այցելել թատերական դպրոց, որտեղ ժամանակին սովորել էին այնպիսի աստղեր, որոնք էին Կլոդ Բրասերը, Դիդյե Ֆլամանը։ Բացի այդ նա ցանականալով օգնել իր հորը աշխատել է ամենատարբեր ոլորտներում՝ վարորդ, մաքսատան աշխատող և հաշվապահ։ Դերասանական ուղին ընտրելով դերասանը որոշեց կրճատել իր երկար "Խուան Մորենո-ի-Էրերա Հիմենես" անունը, քանի որ այն ֆրանսիական դերասանի անվան նման չէր։ Նա իսպանական Խուանը փոխարինեց ֆրանսիական Ժանով, իսկ իր Մորենո ազգանվան առաջին երկու տառերը կրճատեց և արդյունքում հայտնվեց Ժան Ռենո անունը։

 Դերասանական կարիերա 
 Կարիերայի սկիզբ 
Ավելի ուշ, թատրոնով տարվելով, Ժան Ռենոն դերասանական վարպետության դասընթացներ է առավ Ռենե Սիմոնի դրամատիկական թատրոնում և 1974 թ.-ից նա արդեն հաջողությամբ խաղում էր հեռուստատեսությունում, իսկ ապա և "Ecce Homo"-յի թատերական բեմում։ Էկրանի վրա նրա առաջին աշխատանքը եղավ «Օրական մի գաղտնիք» հեռուստասերիալում մարմնավորած փոքրիկ դերը։ Իսկ լայնամետրաժ կինոյում դերասանի դեբյուտը հանդիսացավ «Գողացված նկարի հիպոթեզ» ֆիլմում տարած դերը։ Դրանից հետո հետևեցին տարբեր մասշտաբի դերեր քիչ նշանակալից ֆիլմերում։ Բարձր հասակի պատճառով սկզբում նրան միայն տալիս էին կոպիտ, դաժան կերպարների դերեր։ 1980-1985 թթ. նա նկարահանվեց 18 ֆիլմերում։ Բայց դա այն չէր։ Չնայած թատերական դերերում ունեցած հաջողությանը, Ժանի կինոկարիերան չէր ստացվում։ Երկար ժամանակ նա ստվերում մնաց։ Նա ոչ մի ռեժիսորի կողմից ուշադրության չէր արժանանում տարօրինակ արտաքին տեսքի պատճառով։ Մնում է միայն ենթադրել, թե ինչ կլիներ Ժան Ռենոյի ճակատագիրը, եթե նա չհանդիպեր Լյուկ Բեսոնի հետ և չդառնար նրա թալիսման աստղը։

1981 թ.-ին նկարահանելով Ժան Ռենոյին «Նախավերջինը», իսկ այնուհետև 1983 թ.-ին «Վերջին մարտը» ֆիլմերում, 26-ամյա ռեժիսորը, որը տարիքով փոքր էր Ռենոյից, ի դեմս նրա գտավ համախոհի և ընկերոջ։ 1985 թ.-ին նրան «Մետրո» ֆիլմում թմբկահարի դեր տալով, միանգամից մի քանի աստիճանով նպաստեց դերասանի հաջողության բարձրացմանը։ Այդ դերը ոչ միայն ճանաչում բերեց երիտասարդ Ժան Ռենոյին, այլ նաև նրա լուրջ կարիերայի զարգացման հիմքը դարձավ, չնայած այն հանգամանքին, որ նա միայն երկրորդ պլանի դերասան էր։ Այդ ֆիլմում հիմնականում համբավը հասավ գլխավոր դերակատարին՝ «անմահ լեռնցի» Քրիստոֆեր Լամբերին։

Նկարահանվելով «Հեռախոսը միշտ զանգում է երկու անգամ», «Զուտ անձնական գործ է» և «Կարմիր գոտի» ֆիլմերում, Ռենոն Բեսոնի «Երկնագույն անդունդ» ֆիլմում մարմնավորեց գլխավոր հերոսներից մեկին՝ սուզորդ Էնցո Մոլինարիին, որն իր չեմպիոնի կորցրած տիտղոսը վերականգնելու համար առանց ակվալանգի խորասուզվում է և մահանում։ Կենսուրախ Էնցոն աստիճանաբար դառնում է ֆիլմի գլխավոր հերոսը, որի մահով ֆիլմը կորցնում է իր դինամիկան, իսկ հանդիսատեսը՝ հետաքրքրությունը։ Այս դերի համար Ժան Ռենոն ներկայացվել է Սեզար մրցանակի։

 1990-ական թվականները 
1990 թ.-ին լույս տեսած վարձու մարդասպան աղջկա մասին պատմող «Նիկիտա» ֆիլմում Ժան Ռենոն առաջին անգամ մարմնավորեց պրոֆեսիոնալ մարդասպանի կերպար, որի կերպարը նրա համար դարձավ հարազատ։ Այս դերից հետո նրան շատերն անվանում էին «կապույտ էկրանի լավագույն մարդասպան»։ «Մինչ «Նիկիտան» ես ոչ մի նկարահանման առաջարկ չէի ստանում։ Իսկ այդ ֆիլմից հետո ինձ հրավիրում էին մասնակցելու խելագար մարդասպանի դերերի։ Ես բոլորին մերժեցի և անգամ Մայքլ Մանին, որն ինձ հրավիրեց խաղալու «Ձեռնամարտ» ֆիլմում։ Իրականում սրիկաների դերեր խաղալը վտանգավոր թակարդ է, երբ դեռ չես հասցրել քեզ ցույց տալ, որ դեռ ինչերի ես ընդունակ». ասել է Ժան Ռենոն։ Էկրանում ընդամենը 15 րոպե հայտնված հոգեհիվանդ «հավաքարարի» կերպարը այնքան էր տպավորել Բեսոնին, որ նա որոշեց վերամշակել այդ կերպարի բնավորությունը և նրան նվիրել մի ամբողջ ֆիլմ։ Ժան Ռենոյի կերպարը՝ պրոֆեսիոնալ մարդասպան Վիկտորը, այնքան էր տպավորել հանդիսատեսներին, որ նրա մահվան տեսարանի ժամանակ նրանք արտասվում էին։ Հենց Վիկտորն էր նախատիպ հանդիսացել չորս տարի անց հայտնի Լեոնի կերպարի ստեղծելուն Լյուկ Բեսոնի համանուն ֆիլմում, որը 45-ամյա Ժան Ռենոյի բերեց համաշխարհային ճանաչման։

Չսափրված, անգրագետ և միայնակ, բարի, տխուր աչքերով վարձու մարդասպանը մինչև հիմա հանդիսանում է դերասանի այցեքարտը։ Նրա էկրանի հերոսը չնայած իր մեծ ուժերին, ունենալով նաև որոշ թուլություն, դարձավ թմրամոլ ոստիկանի որբացած աղջկա՝ Մաթիլդայի միակ ընկերը։ Մաթիլդայի դերը հիանալիորեն խաղում էր Նատալի Փորտմանը։ Պրոֆեսիոնալ մարդասպանի և փոքրիկ անպաշտպան աղջկա հարաբերությունների հուզիչ տեսարանը չկարողացավ աննկատ մնալ ո՜չ կինոքննադատների աչքերից, ո՜չ էլ հանդիսատեսների։ Ժան Ռենոն «Լեոն» ֆիլմի համար Ֆրանսիական կինոակադեմիայի կողմից արժանացավ պարգևի։ Այսպես Լյուկ Բեսոնի և Ժան Ռենոյի համար ճանապարհ բացվեց դեպի Հոլիվուդ։

90-ական թվականների սկզբերին Ժան Ռենոն նկարահանվել է նաև «Ոսկե դիմակով մարդը», «Փախուստ արդարադատությունից», «Խելացնորություն» և «Ժլատը» ֆիլմերում, որոնք նրան այնքան էլ հաջողություն չբերեցին։ Այդ տարիներին նա հնչյունավորել է նաև Մուֆասա կերպարին «Առյուծ արքան» մուլտֆիլմի ֆրանսիալեզու տարբերակում։ Բնօրինակի հնչյունավորման վրա աշխատել էր Ջեյմ Էրլ Ջոնսը։ Այդ ժամանակաշրջանում նրա հաջողված ֆիլմերից եղան նաև Մեգ Ռայանի և Քևին Քլայնի մասնակցությամբ «Ֆրանսիական համբույր» (1995), «Հիմարները» (1995) և «Յագուար» (1996) ֆիլմերը։ Իսկ 1993 թ.-ին նա Քրիստեան Կլավյեի հետ նկարահանվեց «Եկվորները» ֆիլմում, որի համար նրան ներկայացրեցին Սեզար կինոմրցանակի, իսկ 5 տարի անց նկարահանվեց ֆիլմի երկրորդ մասը՝ «Եկվորները 2. Ժամանակի միջանցքները», իսկ ևս երեք տարի անց նկարահանվեց «Եկվորներն Ամերիկայում» (2001) ֆիլմը, որը հանդիսանում էր նախորդ երկու ֆիլմերի ամերիկյան տարբերակը։

 Կարիերայի սկիզբը Հոլիվուդում 
rigth|մինի|Ժան Ռենոն և Ժուլիետ Բինոշը կինոփառատոնում
«Առաջին անգամ ես զգացի, որ կարող եմ նկարահանվել Հոլիվուդում, երբ նկարահանում էինք «Լեոն» ֆիլմը։ Մենք ընկերներով գնացինք Լոս-Անջելոսյան ռեստորան և այնտեղ մի մատուցող ինձ մատնացույց արեց և ասաց «Նի-կի-տա»։ Այդ մատուցողն առաջին անձն էր, որ իմ մեջ ցանկություն առաջացրեց կարիերա սկսել Հոլիվուդում». հիշում է Ժան Ռենոն։

Առաջին դերը, որ դերասանին Հոլիվուդում առաջարկեցին, դա Մոնտակլմի դերն էր «Վերջին մոհիկանը» ֆիլմում, բայց այդ դերը վերջում տվեցին Պատրիս Շերոյին։ «Նրանք նրբաճաշակ մարդ էին որոնում։ Ամերիկայում Ֆրանսիայի նկատմամբ կարծիքն աղավաղված է։ Մենք միշտ ստիպված ենք լինում ապացուցել, որ ունենք հումորի զգացում, քանի որ ֆրանսիացիներին նրանք համարում են չափազանց լուրջ». ասել է Ռենոն։

Մի տարի անց Բրայան դե Պալման իր ֆիլմի համար տպավորիչ ֆրանսիացի էր ման գալիս։ Դիտելով Ռենոյի մասնակցությամբ «Վերջին մարտը» ֆիլմը, նա հասկացավ, որ Ռենոն այն դերասանն է՝ ով կարող է տպավորություն գործել առանց մի բառ իսկ ասելու։ Նա անմիջապես Ռենոյին առաջարկեց Ֆրանց Կրիգերի դերը «Առաքելությունն անիրագործելի է» (1996) ֆիլմում որտեղ գլխավոր որպես գլխավոր դերակատար հանդես էր գալու Թոմ Քրուզը։ Ֆիլմը մեծ հաջողություն ունեցավ։

Դերասանը կարճ ժամանակում հոլիվուդյան փառքի արժանացավ։ Լյուկ Բեսոնը գրեց «Հինգերորդ տարրը» ֆիլմի սցենարը, որպես գլխավոր դերակատար ի նկատի ունենալով Ռենոյին, բայց պրոդյուսերները այդ դերի համար առաջարկեցին ամերիկյան «ամուր ընկույզին՝» Բրյուս Ուիլիսին։ Բայց ճակատագիրը նրան մի տարի հետո հետաքրքիր անակնկալ մատուցեց։ Նրան առաջարկեցին նկարահանվել «Գոձիլա» (1998) ֆիլմերում, հանուն որի Ռենոն հրաժարվեց «Մատրիցա» ֆիլմում իրեն առաջարկած «Գործակալ Սմիթի» դերից։ «Գոձիլա» ֆիլմն ավելի մեծ հաջողություն ունեցավ, քան «Հինգերորդ տարրը»։ «Գոձիլլայում ես մարմնավորում էի ամենադրական տղաներից մեկին։ Իմ խնդիրն էր ուղղել չարիքը, որը կատարվել էր Ֆրանսիայում Խաղաղ օվկիանոսում ատոմային փորձարկումների ժամանակ։ Նրանց պայթյուններն արթնացրել են Գոձիլային և վերջինս գնացել է Նյու Յորքն ավերելու։ Ի միջի այլոց, Ֆրանսիան իսկապես փորձարկումներ է արել Խաղաղ օվկիանոսում». ասել է Ժան Ռենոն։

1990-ականների ժամանակաշրջանում Ժան Ռենոյի ամենալուրջ աշխատանքը համարվում է Վինսենտի դերը «Ռոնին» (1998) ֆիլմում, որտեղ դերասանի խաղընկերն էր հանճարեղ Ռոբերտ Դե Նիրոն։ Ժան Ռենոյի հերոսը մաքսիմալ կերպով ձգտում էր այն կերպարին, որը Ժան Ռենոն ստեղծում և կատարելագործում էր իր կինոկարիերայի ընթացքում՝ մահվան սահմանագծին գտնվող լռակյաց պրոֆեսիոնալ։ Զգացմունքներ արտահայտվելու ժլատությունը հատուկ էմոցիոնալ ազդեցություն է ստեղծում, որի հետևանքով Ժան Ռենոն անխուսափելիորեն իրեն է ձգում հանդիսատեսներին։

Այս ժամանակաշրջանում Ռենոն նաև նկարահանվել է «Սոլեյ քույրերը» (1997), «Տեղ գերեզմանոցում» (1997) և «Կախարդական սերը» (1997) ֆիլմերում։

 Կարիերան 2000-ականներին 
ձախից|մինի|250px|Ժան Ռենոն իր կնոջ՝ Սոֆիա Բորուկայի հետ
2000 թ.-ին լույս տեսավ «Բոսորագույն գետեր» ֆիլմը, որը համանուն վեպի էկրանավորումն էր։ Ֆիլմում Ժան Ռենոն մարմնավորում է հմուտ ոստիկանի, որը երիտասարդ գործընկերոջ հետ հետաքննում է Գրենոբեյլից քիչ հեռու գտնվող սարերում խորհրդավոր սպանությունների շարքը։ «Նկարահանումները բավականին դժվար էին և լարված։ Մենք ֆիզիկապես էին հոգնում, քանի որ նկարահանումներն իրականացվում են սառցե տարածքներում։ Ֆիլմի հանգուցալուծումը իրականացել է բավականին բարձր տեղանքում». հիշում է Ժան Ռենոն։ Էքստրեմալ պայմաններում աշխատելով դերասանները բավականին հյուծվել էին։

«Բոսորագույն գետեր» ստեղծագործության մասին Ռենոն առաջին անգամ իմացել է 1998 թ.-ին՝ «Եկվորները 2. Ժամանակի միջանցքները» ֆիլմի նկարահանման ժամանակ, երբ Քրիստեան Կլավյեն մեկնել է գիրքը և ասել. «կարդա, չես փոշմանի»։ Ժան Ռենոն մի շնչով կարդացել է 400 էջանոց գիրքը, բայց չէր կարող անգամ երազել Պիեռ Նիմանի դերի մասին։ Իմանալով, որ Ալեն Գուդմանը գնել է վեպի էկրանավորման իրավունքները և «Gaumont» կինոընկերությունը պատրաստվում է այն նկարահանել, Ժան Ռենոն միանգամից առաջարկել է իր թեկնածությունը Պիեռ Նիմանի դերի համար։ Ռենոն այն ժամանակ 52 տարեկան էր և 20 տարի համագործակցել էր այդ կինոընկերության հետ։ Երկար ժամանակ ԱՄՆ-ում աշխատելով Ռենոն վաղուց էր երազում վերադառնալ հայրենի Ֆրանսիա, բայց հարմար և ուժեղ ֆիլմ էր փնտրում։ Դա էլ եղավ Մեթյու Կասովիցի «Բոսորագույն գետեր» ֆիլմը։ Ֆիլմը մեծ հաջողություն ունեցավ և չորս տարի անց Ժան Ռենոյի մասնակցությամբ նկարահանվեց ֆիլմի շարունակությունը՝ «Բոսորագույն գետեր 2. Ապոկալիփսիսի հրեշտակները» ֆիլմը։

2001 թ.-ին Ժան Ռենոն նկարահանվեց Լյուկ Բեսոնի «Վասաբի» կատակերգական մարտաֆիլմում, որը շահույթային տեսանկյունով անհաջողության դատապարտվեց։ Դրան հաջորդեցին «Ռոլերբոլ» (2002) և «Սիրո պատմություն» (2002)։ 2003 թ. Ֆրանսիս Վեբերն ուզում էր նկարահանել «Ձախողակները» ֆիլմի շարունակությունը և քանի որ Պիեռ Ռիշարը չկարողացավ մասնակցել նկարահանումներին, «Անհաջողակները» Ժերար Դեպարդիեի խաղընկերը դարձավ Ժան Ռենոն։ Հաջորդ տարի Ժան Ռենոն նկարահանվեց «Կորսիկացին», որտեղ նրա խաղընկերը Քրիստեան Կլավյեն էր։

2006 թ. էկրան բարձրացավ ««Լաֆայեթ» էսկադրիլիան» ֆիլմը, որի գլխավոր սյուժեն ավիացիոն ինստիտուտի երիտասարդ ամերիկացի շրջանավարտների մասին էր, որոնք «ֆրանսիական կուրորտի» փոխարեն հայտնվում են ռազմի դաշտում։ Ֆիլմը պատմում է սիրո, քաջության, տղամարդկային ընկերության, սխրանքների և ֆանտաստիկ ինքնաթիռների մասին, որոնք կարողացան նվաճել ամպերը։

Ինչպես նաև նույն թվականին Ժան Ռենոն Սթիվ Մարտինի հետ նկարահանվեց Շոն Լևիի «Վարդագույն ընձառյուծ» ֆիլմում՝ մարմնավորելով Գիլբերտ Պոնտոնի դերը, իսկ երեք տարի անց նկարահանվեց ֆիլմի երկրորդ մասում՝ «Վարդագույն ընձառյուծ 2» (2009)։ Նկարահանումները մեծ տպավորություն են թողել Ժան Ռենոյի վրա։ «Ֆիլմի նկարահանումների ժամանակ ամենադժվարն այն էր, որ զսպես ծիծաղդ Սթիվ Մարտինի ձայնի վրա։ Ամենասպանիչ տեսարանն այն է ստացվել, որտեղ իմ հերոսը Սթիվ Մարտինի հետ կիպ տրիկո հագած պարում է նմանակելով պաստառների վրայի նկարները։ Մենք այդ տեսարանը նկարահանել ենք ընդամենը մի դուբլով, որովհետև պարը լրիվ իմպրովիզացիա էր և այն կրկնելը պարզապես անհնար էր». հիշում է Ժան Ռենոն։

2006 թ.-ին Ռենոյին առաջարկեցին նկարահանվել Ռոն Հովարդի «Դա Վինչիի ծածկագիրը» ֆիլմում։ Ռենոն միանգամից ընդունեց առաջարկը չնայած որ Վատիկանը բողոքարկել էր համանուն գրքի համար։ Ֆիլմի բյուջեն բավականին փոքր էր։ «Երբ ռեժիսորն ասում է Մոտոր, միևնույն է, թե ինչ բյուջեով ֆիլմում ես նկարահանվում։ Այն ինչ իրականում կարևոր է, դա արտահայտություններն են, գործընկերները և շրջապատը». ասել է Ժան Ռենոն։ Բացի այդ Թոմ Հենքսի հետ համատեղ նկարահանվելն էլ է Ռենոյին օգնել անտեսելու քիչ վարձավճարը։ «Որ խելամիտ մարդը կհրաժարվի Թոմ Հենքսի հետ նկարահանվելուց». ասել է դերասանը։ Ըստ Ռենոյի խոսքերի նրան հենց սկզբից հաստատել են կապիտան Բեզու Ֆաշի դերում։ Ռոն Հովարդը երկար մտածում էր, թե ում տա Սոֆիի դերը և Ժան Ռենոն ահագին զարմացել է, երբ դերը վստահվել է Օդրի Տատուն։ Իսկ հետո մի փոքր մտածելուց հետո Ռենոն ասել է. «Նա շատ խելացի է և բացի այդ նա օժտված է շատ զգայուն բնավորությամբ։ Նա ոնց որ Էդիթ Պիաֆ լինի։ Ամեն ինչ պահում է իր մեջ և շատ քիչն է, որ կիսում է ուրիշների հետ»։ Ժան Ռենոյի հերոսը՝ Ֆաշը մի անձ է, որը սրբորեն հավատում է իր գործին։ «Եկեղեցին ուղղակի ասում է՝ արա այդ, իսկ սա ոչ մի դեպքում մի արա։ Այդ խոսքերի վրա էլ ես ստեղծել եմ իմ հերոսի կերպարը». ասել է դերասանը։

2009 թ.-ին Ժան Ռենոն նկարահանվել է «Փակ շրջան» ֆիլմը՝ հաջողությամբ մարմնավորելով հայի դերը։ Այնուհետև նկարահանվել է «Սիրո բանաձև ամուսնության գերիների համար» ռոմանտիկ կատակերգությունում, որտեղ նրա հերոսը ֆրանսիացի Մարսելն էր և իր դրախտային առողջարանում ամուսնալուծման շեմին գտնվող զույգին օգնում էր հասկանալ իրար։ Ֆիլմում նրա խաղընկերներն էին Քրիստեն Բելը, Վինս Վոնը և Ջեյսոն Բեյթմանը։

 Կարիերան 2010 թ.-ից մինչև այժմ 
2010 թ.-ին Ռենոն նկարահանվել է «22 փամփուշտ. Անմահը» ֆրանսիական մարտաֆիլմում մարտաֆիլմում։ Մեկ տարի անց՝ 2011 թ.-ին Քրիստիան Կլավյեն բանակցում էր Ժան Մարի Պուարյեի հետ, որպեսզի վերջինս որպես ռեժիսոր հանդես գա իր գրած սցենարի համար։ Ռեժիսորը չհամաձայնվեց և Կլավյեն անձամբ ստանձնեց ռեժիսորի դերը։ Այսպիսով «Հայրիկներն առանց վատ սովորության» ֆիլմը դարձավ վեցերորդ ֆիլմը, որտեղ Ժան Ռենոն և Քրիստեան Կլավյեն կրկին հանդես եկան միասին։ «Շեֆ» (2012) կատակերգական ժանրի ֆիլմի նկարահանման համար ռեժիսոր Դանիել Կոհենը գլխավոր դերում միայն Ժան Ռենոյին էր պատկերացնում։ Դրա համար ռեժիսորը նույնիսկ հետաձգել է ֆիլմի նկարահանումը։

Ժան Ռենոն մոտ ապագայում Քրիստիան Կլավյեի հետ հանդես կգա «Երկվորները 3» ֆիլմում։ Բացի այդ պլաններ կան նկարահանելու մեծն դերասան Լուի դը Ֆյունեսի մասնակցությամբ հանրահայտ «Ֆանտոմաս» ֆիլմի շարունակությունը, որտեղ Ժան Ռենոն մարմնավորելու է կոմիսար Ժուվի դերը։

 Ժան Ռենոն արվեստի այլ ոլորտներում 
Կինոյում խաղալով Ժան Ռենոն չի մոռանում թատրոնի նկատմամբ ունեցած իր սերը։ Նա ժամանակ գտնելուն պես վերադառնում է բեմահարթակ։ Բայց Էդուարդ VII փարիզյան թատրոնի «Մեծ պատահարներ» ներկայացմանը և Թուրինում Պուչինիի «Մանոն Լեսկո» օպերայում մասնակցելուց հետո դերասանը թատրոն վերադառնալու համար այլևս ժամանակ չի կարողանում գտնել։ Պատճառն այն է, որ նա մինչև հիմա հսկայական պահանջարկ ունի կինեմատոգրաֆիայում և Ռենոն չի կարող մերժել մարդկանց՝ ում հետ շատ հաճելի է աշխատել նկարահանման հրապարակում։ Օպերայում մասնակցելը բավականին դժվար էր։ «Չէ որ դա իմ աշխատանքը չէ։ Այն բավականին դժվար դուրս եկավ՝ այնքան էլ հեշտ չէ կառավարել համույթի 16 երգիչներին, երեք տենորներին և երկու կանանց։ Բայց ինձ դուր եկավ». հիշում է Ժան Ռենոն։

Ճապոնական «CAPCOM» համակարգչային խաղեր արտադրող ընկերությունը Ժան Ռենոյին հրավիրել է PlayStation 2 խաղային կցորդի «Onimusha 3: Demon Siege» խաղի կերպարներից մեկի՝ Ժակ Բլանկին մարմնավորելու համար։ Հերոսի կերպարը ռեալիստիկ դարձնելու համար 55-ամյա դերասանը կրել է սենսորներով և 12 տեսախցիկներով սև կոստյում, որոնք ֆիքսել են նրա ամեն մի քայլը։ «Ես ինձ մերկ էի զգում և մոտս այն տպավորությունն էր, որ ես իբրև թե ձուկ եմ, որը ջրից նոր է դուրս թռել»։ Խաղի գլխավոր հերոսն այսպիսով ստացել է Ժան Ռենոյի դեմքը։ Հերոսի անգլերեն հնչյունավորմանը դերասանը մասնակցել չի կարողացել հագեցած աշխատանքային գրաֆիկի պատճառով։ «CAPCOM» ստուդիան այդ խաղի վրա այնքան գումար է ծախսել, որ այն կհերիքեր հոլիվուդյան բլոքբաստեր նկարահանելու համար։ Խաղի իրադարձությունները տեղի են ունենում Ճապոնիայում և Ֆրանսիայում։ Հրեշները հարձակվում են Փարիզի վրա և Ժակ Բլանկը Սամանոսուկե Ակետիի հետ ուս ուսի տված կռվում են հրեշների դեմ։

Բացի այդ նա հանդես է եկել մի շարք ամերիկյան գովազդային հոլովակներում։

 Անձնական կյանք 
Դերասանն իր ազատ ժամանակը նախընտրում է անցկացնել ընտանիքի և ընկերների շրջապատում։ Նա ապրում է Փարիզի հարավում գտնվող փոքրիկ քաղաքում։
Ժան Ռենոն միշտ մեծ հաջողություն է ունեցել կանանց շրջանում։ Նա ամուսնացած է եղել երեք անգամ։ 
Ռենոն առաջին անգամ ամուսնացել է իր համադասարանցու՝ Ժենևևայի հետ։ Նրանք ունեն երկու զավակ։ Դուստրը՝ Սանդրան ծնվել է 1978 թ.-ին, իսկ որդին՝ Միքայելը 1980 թ.-ին։ Ամուսինները ամուսնալուծվեցին, երբ Ժան Ռենոն սիրավեպ սկսեց լեհ մոդել Նատալյա Դիշկևիչի հետ, որը դարձավ Ժանի երկրորդ կինը։ Այդ ժամանակ Ժան Ռենոն դեռ նոր էր սկսել իր կարիերան։

Ժան Ռենոն ամուսնացավ Նատալյայի հետ և նրանք համատեղ ապրեցին 5 տարի։ Նրանց որդին՝ Թոմը ծնվել է 1996 թ.-ին, իսկ աղջիկը՝ Սերենան ծնվել է 1998 թ.-ին։ Ռենոն և Նատալյան ամուսնալուծվեցին 2001 թ.-ին։

2006 թ.-ին Ժանն ամուսնացավ ռումինական մոդել և դերասանուհի Սոֆի Բորուկայի (1971) հետ։ Նրանց հարսանիքի խաչեղբայրը Ժան Ռենոյի հարևան և ընկեր Նիկոլա Սարկոզին էր, որն այդ ժամանակ Ֆրանսիայի ներքին գործերի նախարարն էր։ 2009 թ.-ի հուլիսին ծնվեց Սոֆիի և Ժանի առաջնեկը։ Տղան ուներ 3.2 կգ քաշ և 50 սմ հասակ։ Նրան կոչեցին Սիելո անունով։ 2011 թ.-ի սեպտեմբերի 8-ին Ժանի ընտանիքը ևս համալրվեց մի որդով, որին անվանեցին Դին։

Մի անգամ Ռենոն հայտարարել է, որ կինոկարիերան կլքի 60 տարեկանում և իր ամբողջ կյանքը կնվիրի իր ընտանիքին։ Նա արդեն վաղուց անցել է այդ տարիքային շեմը, բայց նմանատիպ հերոսը չէր կարող հենց այնպես լքել կինոն և նա մնաց։ Նա մինչև հիմա էլ մեծ հաջողությամբ խաղում է երկու իրարամերժ դերեր՝ կատակերգական և մարտական։ Այսպիսով նա 2009 թ.-ին հանդես եկավ երկու ամերիկյան կատակերգություններում՝ «Վարդագույն ընձառյուծ 2» և «Սիրո բանաձև ամուսնության գերիների համար» ֆիլմերում, ինչպես նաև միևնույն ժամանակ նկարահանվել է «Շուրջկալում», «Ինկասատոր» և «22 փամփուշտ. Անմահը» ֆիլմերում։

Այն հարցին, թե ինչից է ամենաշատը վախենում, Ժան Ռենոն ասել է. «Ես կյանքում ամենաշատը մահից չէ, որ վախենում եմ, այլ հիվանդությունից՝ ծանր, դաժան հիվանդությունից, որը մարդուն չի թողնում նորմալ կյանք վարել և տանջում է նրա հարազատներին։ Մահն այս դեպքում այդքան էլ դաժան չէ։ Կմեռնես՝ և վերջ։ Երբ նայում եմ կիսով չափ կաթվածահար եղած մեր հիանալի դերասան Ժան Պոլ Բելմոնդոյին, չեմ կարող զսպել արցունքներս»։

Դերասանն ամեն ինչ սիրում է անել ինքնուրույն՝ վարել մեքենա (իհարկե, ֆրանսիական Պեժո), ճաշ եփել և տունը կարգի բերել։ Ժան Ռենոն ունի երեք տուն, որոնք գտնվում են Փարիզում, Լոս Անջելեսում և Մալայզիայում։

Նա Էլվիս Փրեսլիի մեծ երկրպագուն է և նույնիսկ նրա երգելաձևը բեմադրել է «Գոձիլա» ֆիլմում։

Ի շնորհիվ «Լեոն» և «Երկնագույն անդունդ» ֆիլմերի Ժան Ռենոն անբաժանելի դարձավ շրջանաձև ակնոցներից։ Իսկ 2005 թ.-ի դերասանի դպրոցական տարիների ընկերը նոր ակնոցներ ստեղծեց, որի ապրանքանիշը կրեց «Jean Reno Creator» անունը։ Իսկ դիզայների այս փորձի համար Ժան Ռենոն ասել է. «Ես ուզում էի ստեղծել յուրօրինակ, էլեգանտ շրջանակներով ակնոցներ, որը դուր կգա ամենքին»։

 Ժան Ռենոն և «Ոսկե Ծիրան» կինոփառատոնը 
Միջազգային կինոփառատոն Ոսկե ծիրան կինոփառատոնի բացումը վեցերորդ անգամ տեղի է ունեցել 2009 թ.-ի հուլիսի 12-ին ֆրանսիական ռեժիսոր Լորեն Տյուելի «Փակ շրջան» (Le Premier cercle) ֆիլմով, որի գլխավոր դերակատարը Ժան Ռենոն է։

Ֆիլմը պատմում է հանցագործ գերդաստան Մալաքյանների պատմությունը, որտեղ երիտասարդ տղան փորձում է ըմբոստանալ իր հոր՝ Մալաքյանների գերդաստանի գլխավորի, իշխող կամքի դեմ։ Տղան փորձում է վերջ տալ հանցագործ կյանքին և սկսել նոր, ինքնուրույն կյանք։

Ֆիլմի պրոդյուսեր Ալեն Թերզյանը Երևանի մամլո ասուլիսի ժամանակ ասել է, որ «Փակ շրջան» ֆիլմի գլխավոր դերակատար ֆրանսիացի դերասան Ժան Ռենոն հիանալի է մարմնավորել իր հայ հերոսին։ Ֆիլմի ներկայացումից հետո հանդիսատեսների կարծիքները բաժանվեցին երկու խմբի՝ ոմանք վիրավորական էին համարում նման հայ հերոսի կերպարը, իսկ մյուս մասն էլ այն ընդունեց ցնծությամբ։

Այդ առումով Թերզյանը գրել է, որ «Փակ շրջան» ֆիլմը փորձում էր հանդիսատեսին հասցնել հայ ընտանիքի հիմնական արժեքները՝ հոր սերը դեպի որդին և փոխադարձ հոգատարությունը միմյանց նկատմամբ։

 Պարգևներ 
 հուլիսի 13, 1999 թ. - Պատվավոր Լեգեոնի շքանշանի ասպետDécret du 13 juillet 1999 portant promotion et nomination. 
 մայիսի 14, 2003 թ. - Ազգային ավանդի շքանշանի սպաDécret du 14 mai 2003 portant promotion et nomination. BBC: Chirac honours French actor Reno , French action star Jean Reno gets top honour from Chirac  
 նոյեմբեր 23, 2007 թ. - Արվեստի և գրականության շքանշանի սպաNomination ou promotion dans l’ordre des Arts et des Lettres. 23 novembre 2007. 
 հուլիսի 11, 2008 թ. - Պատվավոր Լեգեոնի շքանշանի սպաDécret du 11 juillet 2008 portant promoti

 Ֆիլմագրություն 
Տարեթիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1979  Գողացված նկարի հիպոթեզ  L'hypothèse du tableau volé   Դրամա, Դետեկտիվ  Ռաուլ Ռուիս  Շան Ռուժել, Չանտան Պոլեյ, Ժան Ռեյմոնդ, Դենիել Գրիմ 1979  Կնոջ լույսը  Clair de femme   Դրամա  Կոստա Գավրաս  Ռոմի Շնայդեր, Իվ Մոնտան, Ռոմոլո Վալի, Լիդիա Կեդրովա 1980  Հրաշամանուկ ուզո՞ւմ եք  Voulez-vous un bébé Nobel?  Բերինյեր  Կատակերգություն  Ռոբեր Բուրե  Ժան Պիեռ Մարել, Դարի Կոուլ, Դանիել Պրևո, Պատրսիա Լեսյեր 1980  Ավիափոստով՝ թղթատատարի միջոցով  L'aéropostale, courrier du ciel  Մորագլիա  Արկածային, մինի սերիալ  Ժիլ Գրանժյե  Բերնար Ֆրեստոն, Միշել Դյուշոսւա, Ռոբերտ Ռեմբո, Պիեռ Լոնդիկ 1981  Մեծ մանյովրներ  Les bidasses aux grandes manoeuvres  Լեյտենանտ Զագ  Կատակերգություն  Ռաֆայել Դելֆարդ  Միշել Գալաբրյու, Բետի Բեքերս, Պոլ Պրեբուա, Միշել Մոդո 1981  Նախավերջինը  L'avant dernier   Կարճամետրաժ  Լյուկ Բեսոն  Պիեռ Ժոլիվե, Ֆաբրիս Ռոշ, Լյուկ Բեսոն 1982  Սան Սուսիի անցորդուհին  La passante du Sans-Souci   Դրամա  Ժակ Ռուֆիո  Ռոմի Շնայդեր, Միշել Պիկոլի, Հելմուտ Գրիմ, Դոմինիկ Լաբուրյե 1983  Բարի կամքի առանձին մարդիկ  Quelques hommes de bonne volonté   մինի սերիալ  Ֆրանսուա Վիլերս  Ժան Կլոդ Դոֆին, Ժան Բարնի, Իվ Ռենե, Ժան Պիեռ Օմոն 1983  Վերջին մարտը  Le dernier combat  Բիրտը  Ֆանտաստիկ  Լյուկ Բեսոն  Պիեռ Ժոլիվե, Ժան Բուիզ, Ֆրից Վապեր, Քրիստինա Կրյուգեր 1983  Հարստության արտաքին նշանները  Signes extérieurs de richesse  Մարկ Լետելյեր  Կատակերգություն  Ժան Մոնե  Կլոդ Բրասեր, Ժոզիան Բալասկո, Ժան Պիեռ Մարել, Ռոլան Ժիրո 1983  Արյունալի բալլադ  Ballade sanglante   Կարճամետրաժ  Սիլվեն Մեդիգան  Միշել Օմոն, Պատրիկ Բրաունդե, Կլեմենտին Սելարյե, Պոլին Լաֆոն 1984  Մեր պատմությունը  Notre histoire  հարևան  Կատակերգություն  Բերտրան Բրիե  Ալեն Դելոն, Նատալի Բեյ, Ժերար Դարմոն, Ժենևև Ֆոնտանել 1984  Ալլո, ԲեաՏրիս  Allô Béatrice  Հոգիների տնօրեն  Կատակերգություն, սերիալ  Ժակ Բենար  Նիկոլ Կուրսել, Դանիել Սեկալդի, Աննիկ Բլաշանտո, Ժիզել Գրիմ 1984  Մի գցեք խոսափողը  Ne quittez pas  ոստիկան  Կարճամետրաժ  Սոֆի Շմիթ  Մարի Վինսենտ, Էդվարդ Միքս, Գարիկ Դովան, Բրիջիտ Շամարանդ 1985  Հեռախոսը միշտ զանգում է երկու անգամ  Le téléphone sonne toujours deux fois   Կատակերգություն  Ժան Պիեռ-Վեռն  Դիդյե Բուրդոն, Սեմուր Բրյուսել, Բերնար Կամփան, Պասկալ Լեժիտոմփոս 1985  Երջանիկ մարդը  Un homme comblé  Ջոել   Պաուլա Դելսոլ  Եվա Դարլան, Վալերի Մերես, Ռոբեն Ռենուչի, Արիել Սեմենոֆ 1985  Մետրո  Subway  Թմբկահար  Թրիլեր  Լյուկ Բեսոն  Քրիստոֆեր Լամբեր, Իզաբել Աջանի, Միշել Գալաբրյու, Ռիշար Բորինժե 1985  Զուտ անձնական գործ է  Strictement personnel  դետեկտիվ Վիլեչեյզ  Դրամա  Պիեռ Ժոլիվյե  Պիեռ Արդիտի, Ժան Պենո, Կորոլին Շանոլյու, Ռոբերտ Ռեմբո 1985  Գիշերը քնքուշ է  Tender Is the Night  Դանգեն  Դրամա, մինի սերիալ  Ռոբերտ Նայթս  Պիտեր Շտրաուս, Մերի Ստինբերգան, Ջոն Հերդ, Շոն Յանգ 1986  Կարմիր գոտի  Zone rouge  Լեսիա  Մարտական  Ռոբեր Էնրիկո  Սաբիմ Ազեմա, Ռիշար Անկոնինա, Էլեն Սյուրժեր, Ժակ Նոլո 1986  Ես քեզ սիրում եմ  I Love You  ատամնաբույժ  Դրամա  Մարկո Ֆերերի  Քրիստոֆեր Լամբեր, Էդի Միտչել, Ֆլորա Բարիլարո, Անյես Սորալ 1986  Եվ կգա վաղվա օրը  Et demain viendra le jour  դասալիք   Ժան Լուի Լորեցի  Սերժ Ավետկյան, Էմանուեկ Բեար, Էլիզբետ Սենդեր, Պիեռ Սանտինի 1987  Պարոն Բենջամին  Monsieur Benjamin  Ռոմին   Մարիա Հելեն Ռեբոիս  Ժորժ Ժերե, Լյուսիեն Ամոն, Պիեռ Արդիտի, Դիդյե Ֆլաման 1988  Երկնագույն անդունդ  Le grand bleu  Էնզո Մոլինարի  Դրամա  Լյուկ Բեսոն  Ժան Մարկ Բար, Ռոզանա Արկետ, Պոլ Շենար, Սերջո Կաստելիտո 1990  Նիկիտա  Nikita  Վիկտոր  Թրիլեր  Լյուկ Բեսոն  Անն Պարիյո, Ժան Յուգ Անգլադ, Չեկի Կարիո, Ժաննա Մորո 1990  Շոգեխաշուկ գործողությունը  L'opération Corned-Beef   Կատակերգություն  Ժան Մարի Պուարյե  Քրիստեան Կլավյե, Իզաբել Ռենո, Վալերի Լեմարսյե, Ժակ Ֆրանսուա 1991  Ոսկե դիմակով մարդը  L'homme au masque d'or  Հայր Վիկտորիո Գաետանո  Դրամա  Էրիկ Դյուրե  Մարլի Մետլին, Մարկ Դյուրե, Լուիս դե Իկասա, Պեդրո Ալտամիրանո 1992  Լուլու Գրաֆիտի  Loulou Graffiti  Պիկու լա Լունե  Դրամա, Կատակերգություն  Քրիստեան Լեյալե  Անեմոն, Ժան Վանկոլի, Ժան Բենգիգի, Իվ Լեկոկ 1993  Եկվորները  Les visiteurs  կոմս Գոդֆրուա դը Մոնտմիրալ  Ֆանտաստիկ,  Կատակերգություն  Ժան Մարի Պուարյե  Քրիստեան Կլավյե, Վալերի Լեմարսյե, Մարի Ան Շազել, Քրիստեան Բյուժո 1993  Փախուստ արդարադատությունից  Flight from Justice  Չարլի Բերտ  Արկածային, Մարտական  Դոն Քենթ  Կարոլ Լոր, Բրյուս Բոքսլայթեր, Վլաստա Վրանա, Դևիդ Ֆրենսիս 1993  Խելացնորություն  Paranoïa   Կարճամետրաժ  Ֆեդերիկ Ֆորեստյե,  Ստեֆանի Գատո  Ժիլետ Բարբյե, Ագնես Բլանշո, Բերնարդ Բլոխ, Ալեն Դուտե 1994  Լեոն  Léon  Լեոն  Քրեական, Դրամա, Թրիլեր  Լյուկ Բեսոն  Նատալի Փորտման, Գարի Օլդմեն, Դենի Այելո, Մայքլ Բադալուկո 1994  Ժլատը  La vis  Մոնսինյոր Կ.  Կարճամետրաժ  Դիդյե Ֆլիման  Մայթե Նաիր, Ֆրանսուա Բերլեան, Մորիս Լամի, Ժեդ Մարլոն 1995  Հիմարները  Les truffes  Պատրիկ  Կատակերգություն  Բերնար Նոե  Քրիստեան Շարմետան, Իզաբել Կանդալյե, Դիդյե Բենորո, Ժան Ֆրանսու Դերեկ 1995  Ֆրանսիական համբույր  French Kiss  քննիչ Ժան Պոլ Կարդոն  Մելոդրամա, Կատակերգություն  Լոուրենս Կեդման  Մեգ Ռայան, Քևին Քլայն, Տիմոթի Հաթոն, Ֆրանսուա Կլուզյե 1995  Ամպերի հետևում  Al di là delle nuvole  Կարլ  Դրամա,  Մելոդրամա  Միքելանջելո Անտոնի, Վիմ Վենդերս  Ֆանի Արդան, Սոֆի Մարսո, Ջոն Մալկովիչ, Վենսան Պերես 1996  Առաքելությունն անիրագործելի է  Mission։ Impossible  Ֆրանց Կրեյգեր  Մարտական,  Թրիլեր,  Արկածային  Բրայան դե Պալմա  Թոմ Քրուզ,  Ջոն Վոյթ,  Վինգ Ռեյմս, Էմանուել Բեար 1996  Յագուար  Le jaguar  Ժան Կամպանա  Արկածային,  Կատակերգություն  Ֆրանսիս Վեբեր  Պատրիկ Բրուել,  Պատրիսիա Վելասկես, Հարիսոն Լոու, Դենի Տրեխո 1997  Տեղ գերեզմանոցում  Roseanna's Grave  Մարսելո  Դրամա,  Մելոդրամա,  Կատակերգություն  Փոլ Վեյլանդ  Մերսեդես Ռուլ, Պոլլի Ուոքեր, Մարկ Ֆրանկել, Տրևոր Պիկոկ 1997  Կախարդական սերը  Un amour de sorcière  Մոլոկ  Ֆենտեզի,  Մելոդրամա,  Կատակերգություն,  Արկածային  Ռենե Մանզոր  Վանեսա Պարադի,  Ջիլ Բելոուզ,  Ժաննա Մորո,  Դեբնի Կոուլմեն 1997  Սոլեյ քույրերը  Les soeurs Soleil  հանդիսատես  Կատակերգություն  Ժանո Շվարց  Մարի Ան Շազել,  Տիրի Լերմիթ,  Կլեմենտին Սելարյե,  Դիդյե Բոնյուրո 1998  Եկվորները 2. Ժամանակի միջանցքները  Les couloirs du temps։ Les visiteurs 2  կոմս Գոդֆրուա դը Մոնտմիրալ  Ֆանտաստիկ,  Կատակերգություն  Ժան Մարի Պուարյե  Քրիստեան Կլավյե,  Մյուրիել Ռոբեն,  Մարի Ան Շազել,  Ժան Լյուկ Կարոն 1998  Գոձիլա  Godzilla  Ֆիլիպ Ռոաշ  Թրիլեր,  Ֆանտաստիկ  Ռոլանդ Էմերիխ  Մեթյու Բրոդերիկ,  Մարիա Փիթիլո,  Հենք Ազարիա,  Քևին Դան 1998  Ռոնին  Ronin  Վինսենտ  Թրիլեր,  Մարտական  Ջոն Ֆրանկենհայմեր  Ռոբերտ Դե Նիրո, Նատաշա ՄակԷլհուին, Ստելան Սկարսագարդ, Շոն Բին 2000  Բոսորագույն գետեր  Les rivières pourpres  Պիեռ Նյումանս  Թրիլեր,  Մարտական,  Քրեական  Մատյո Կասովից  Վենսան Կասել,  Նադյա Ֆարես,  Դոմինիկ Սանդա,  Կարիմ Բելհադրա 2001  Եկվորներն Ամերիկայում  Just Visiting  Տիբալթ  Ֆանտաստիկ,  Կատակերգություն  Ժան Մարի Պուարյե  Քրիստեան Կլավյե,  Քրիստինա Էփլգեյթ,  Մետ Ռոս,  Տարա Ռիդ 2001  Վասաբի  Wasabi  Հուբերտ Ֆիոերենիտի  Մարտական,  Կատակերգություն  Ժերար Կրաֆչիկ  Միշել Մյուլեր,  Ռիոկո Հիրոսուե,  Յոսի Օիդա,  Կարոլ Բուկե 2002  Ռոլերբոլ  Rollerball  Ալեքսիս Պետրովիչ  Ֆանտաստիկ,  Սպորտային  Ջոն Մակտիրնան  Քրիս Քլեյն,  LL Կուլ Ջեյ,  Ռեբեկա Ռոմեյն,  Նևին Էնդրյուս 2002  Սիրո պատմություն  Décalage horaire  Ֆելիքս  Մելոդրամա,  Կատակերգություն  Դանիել Թոմփսոն  Ժուլիետ Բինոշ,  Սերհի Լոպես,  Սկալի Դելպեյրատ,  Կարին Բելլի 2003  Անհաջողակները  Tais-toi!  Ռուբի  Կատակերգություն  Ֆրանսիս Վեբեր  Ժերար Դեպարդիե,  Ռիշար Բերի,  Անդրե Դյուսոլե,  Ժան Պիեռ Մալո 2004  Բոսորագույն գետեր 2. Ապոկալիփսիսի հրեշտակները  Les rivières pourpres II - Les anges de l'apocalypse  Պիեռ Նյումանս  Թրիլեր,  Մարտական,  Քրեական  Օլիվյե Դաան  Բենուա Մաժիմել,  Քրիստոֆեր Լի,  Կամիլ Նաթա,  Ջոնի Հալիդեյ 2004  Կորսիկացին  L' Enquête corse  Անժ Լեոնի  Կատակերգություն  Ալեն Բերբերյան  Քրիստեան Կլավյե,  Կատերինա Մուրինո,  Դիդյե Ֆլաման,  Պիեռ Սալասկա 2005  Գայլերի կայսրություն  L'empire des loups  Ժան Լյուիս Շիֆեր  Թրիլեր,  Մարտական  Քրիս Նաոն  Արլի Ժովեր,  Ժոսլին Կիվրեն,  Լաուրա Մորանտե,  Ֆիլիպ Բաս 2005  Վագրը և ձյունը  La tigre e la neve  Ֆուադ  Դրամա  Ռոբերտո Բենինյի  Ռոբերտո Բենինյի,  Նիկոլետա Բրասկի,  Թոմ Ուեյթս,  Էմիլիա Ֆոքս 2006  Վարդագույն ընձառյուծ  The Pink Panther  Գիլբերտ Պոնտոն  Կատակերգություն  Շոն Լևի  Սթիվ Մարտին,  Բիոնսե Նոլզ,  Քևին Քլայն,  Էմիլի Մորտիմեր 2006  Դա Վինչիի ծածկագիրը  The Da Vinci Code  Կապիտան Բեզու Ֆեչ  Թրիլեր,  Դետեկտիվ  Ռոն Հովարդ  Թոմ Հենքս,  Օդրի Տոտու,  Յան Մաքկելեն,  Պոլ Բեթանի 2006  «Լաֆայեթ» էսկադրիլիան  Flyboys  Կապիտան Թենալտ  Ռազմական  Թոնի Բիլ  Ջեյմս Ֆրանկո,  Մարտին Հենդերսոն,  Դևիդ Էլիսոն,  Թայլեր Լաբայն 2006  Չքվիր  Flushed Away  Լե Ֆրոգ (ձայն)  Մուլտֆիլմ,  Կատակերգություն,  Արկածային,  Ընտանեկան  Դևիդ Բաուերս, Սեմ Ֆել  Հյու Ջեքման,  Քեյթ Ուինսլեթ,  Բիլ Նայի,  Յան Մաքկելեն 2006  Հարմար պահը  Les grandes occasions  Անտոնիո  Կատակերգություն,  Մելոդրամա   Քվենտին Սելարյե 2008  Փորձառու ավազակները  Ca$h  Մաքսիմ  Կատակերգություն,  Քրեական  Էրիկ Բեսնարդ  Ժան Ջարդեն,  Վալերիա Գոլինո,  Էլիս Թայլոնի,  Ֆրանսուա Բերլեան 2009  Փակ շրջան  Le premier cercle  Միլո Մալաքյան  Դրամա,  Քրեական,  Թրիլեր  Լորան Տյուել  Գասլար Ուլյել,  Վաինա Ջոկանտե,  Սամի Բուաժիլա,  Իսահակ Շարի 2009  Վարդագույն ընձառյուծ 2  The Pink Panther 2  Գիլբերտ Պոնտոն  Կատակերգություն  Հորալդ Ցվարտ  Սթիվ Մարտին,  Էնդի Գարսիա,  Ջոն Քլիզ,  Այշվարիա Ռայ 2009  Սիրո բանաձև ամուսնության գերիների համար  Couples Retreat  Մարսել  Կատակերգություն  Փիթեր Բիլինգսլի  Քրիստեն Բել,  Վինս Վոն,  Ջեյսոն Բեյթման,  Ֆեյզոն Լավ 2009  Ինկասատոր  Armored  Քուին  Մարտական,  Քրեական,  Թրիլեր  Նիմրոդ Անթալ  Մետ Դիլոն,  Լորենս Ֆիշբորն,  Ամորի Նոլասկո,  Ֆրեդ Ուորդ 2010  Շուրջկալում  La rafle  Դոկտոր Դավիթ Շեինբաում  Դրամա,  Ռազմական  Ռոզլին Բոշ  Մելանի Լորան,  Գադ Էլմալեխ,  Ռաֆայել Ագորե,  Հյուգո Լովարդեզ 2010  22 փամփուշտ. Անմահը  L'immortel  Շառլ Մաթեյ  Մարտական,  Քրեական  Ռիշար Բերի  Մարինա Ֆոիս,  Կադ Մերադ,  Գիյոմ Գում,  Ջոի Սթար 2010  Փիլիսոփան  The Philosopher  Բագի  Կարճամետրաժ,  Դրամա  Աբդուլա Ալ Կաաբի  Սիրիլ Տուվենին,  Վիրժինի Բրակ,  Տիբո Ամորֆինի,  Բերնար Գրենետ 2011  Մարգարետ  Margaret  Ռամոն  Դրամա  Քենեթ Լոներգան  Աննա Պեկուին,  Ջ. Սմիթ Քեմերով,  Ջեննի Բերլին,  Էլիսոն Ջենի 2011  Հայրիկներն առանց վատ սովորության  On ne choisit pas sa famille  Դոկտոր Լյուքս  Կատակերգություն,  Արկածային  Քրիստեան Կլավյե  Քրիստեան Կլավյե,  Մյուրիել Ռոբեն,  Էլենա Նոգուերա,  Միշել Վյուերմոզ 2012  Շեֆ  Comme un chef  Ալեքսանդր Լագարդ  Կատակերգություն  Դանիել Կոեն  Միխայիլ Յուն,  Ռաֆայել Ագոգե,  Ժյուլյեն Բուասելյե,  Սալոմ Ստեվենեն 2012  Երազանքների թիմը  Les seigneurs  Ժան Ռենո  Կատակերգություն,  Սպորտային  Օլիվյե Դաան  Խոսե Գարսիա,  Ժան Պիեռ Մարել,  Ֆրանկ Դյուբոսկ,  Գադ Էլմալեխ 2012  Ագռավների օրը  Le jour des corneilles  հայր Սկվոշ (հնչյունավորում)  Մուլտֆիլմ  Ժան Քրիստոֆ Դյուսանտ  Լորան Դոյչ,  Իզաբել Կարե,  Կլոդ Շաբրոլ,  Շանտալ Նոյվիրտ 2012  Ես Ալեքս Քրոսն եմ  Alex Cross  Լեոն Մերսիեր  Թրիլեր,  Քրեական  Ռոբ Կոեն  Թայլեր Պերի,  Մետյու Ֆոքս,  Էդվարդ Բերնս,  Ռեյչել Նիկոլս 2013-...  Ջո  Jo  Ջո Սենտ Կլեր  սերիալ,  Քրեական  Շերի Ֆոլկսոն,  Քրիստոֆեր Նյուհոլմ  և այլք  Ջիլ Հենեսի,  Թոմ Օստին,  Օրլա Բրեյդի,  Հեյդա Ռիդ 2013  Անվերնագիր քրիստոնեական նախագիծ  Untitled Christian Camargo Project   Դրամա  Քրիստեան Կամարգո  Քեյթի Հոլմս,  Էլիսոն Ջեննի,  Ուիլյամ Հերտ,  Միքայել Նյուկվիստ 2014  Կարմիր տաքսի  Les Taxis rouges  Պոիլոնեզ  Կատակերգություն  Մանուել Պրադալ  Ժերար Ժյունյո,  Տիրի Լերմիթ 2014  Հեկտորը և երջանկության որոնումները  Hector and the Search for Happiness   Դրամա  Պիտեր Չելսոմ  Ռոզամունդ Փայք,  Ստելան Սկարսգարդ,  Տոնի Կոլետ,  Քրիստոֆեր Պլամեր 2014  Երկվորները 3  Les visiteurs 3  կոմս Գոդֆրուա դե Մոնմիրալ  Կատակերգություն  Ժան Մարի Պուարյե  Քրիստեան Կլավյե,  Մարի Ան Շազալ,  Մյուրիեն Ռոբեն  Ռասպուտին  Raspoutine  Ռասպուտին  Պատմական  Ռոզլին Բոշ    Ֆանտոմաս  Fantomas   Մարտական,  Քրեական  Քրիստոֆեր Հանս  Վենսան Կասել2017Աղջիկը մառախուղի մեջLa ragazza nella nebbiaդոկտոր Ֆլորեսթրիլեր

 Կինոմրցանակներ 
Թիվ  Մրցանակ  կատեգորիա  Ֆիլմ  Արդյունք 1989  Սեզար  Երկրորդ պլանի լավագույն դերասան  Երկնագույն անդունդ   1994  Սեզար  Լավագույն դերասան  Եկվորները   1995  Սեզար  Լավագույն դերասան  Լեոն   2001  Եվրոպական կինոակադեմիա  հանդիսատեսների համակրանքի մրցանակ տղամարդկային դերի համար  Բոսորագույն գետեր  

 Հետաքրքիր փաստեր 
 Ժան Ռենոյի ամենասիրած կատակերգական դերասաններն են Ռոբերտո Բենինյին, Բուրվիլը և Լուի դը Ֆյունեսը։ 
 Բոլոր հոլիվուդյան դերասաններից Ժան Ռենոն հիացմունքով է արտահայտվում Թոմ Հենքսի մասին։ «Հենքսը տեղով էլեգանտություն է։ Նա առատաձեռն, սիրալիր, հետաքրքրասեր, խելացի տղա է, իր երկրի հիանալի քաղաքացի». ասել է Ռենոն։ 
 Այն հարցին, թե որ կենդանու հետ է իրեն ասոցացնում, Ժան Ռենոն ասել է. «Ուղտերի հետ։ Ուղտերն ունեն իրենց կերակրի սեփական պահուստային պաշարը։ Նրանք խմում են ինչ պատահի՝ նույնիսկ ճահճաջուր։ Նրանք անտանելի հոտ ունեն և շատ զզվելի բնավորություն, բայց դրա փոխարեն նրանք կարող են շատ ու շատ երկար քայլել»։ 
 Ժան Ռենոն միակ ֆրանսիացի դերասանն է, որ հաշված տարիների ընթացքում կարիերա է ստեղծել Հոլիվուդում։ Ժան Ռենոյի հերոսները՝ Լեոնը, վարձու մարդասպան Վիկտորը, «Ֆրանսիական համբույր» ֆիլմում ֆրանսիացի հակահետախույզ Լարոշը, «Գոձիլա» ֆիլմում աշխարհին փրկող ֆրանսիացի նախկին հետախույզ Ֆիլիպ Ռոաշը, «Ռոնին» ֆիլմում լավագույն գործակալներից մեկը համարվող Վինսենտը և նույնիսկ «Երկնագույն անդունդ» անդունդ ֆիլմի Էնզո Մոլարինին, բարձր կարգի պրոֆեսիոնալներ են։ Հենց պրոֆեսիոնալիզմն է, որ էկրանային կյանքը հագեցնում է վտանգավոր արկածներով՝ թույլ տալով ապրել կամ արժանապատվորեն մեռնել վտանգներով լի աշխարհում։

 Ծանոթագրություններ 

 Արտաքին հղումներ 

 Ժան Ռենո․ Ավելի լավ է սիրով զբաղվել կանանց հետ, քան սիրո խոստովանություն անել
 Ժան Ռենո 
 Ժան Ռենո
 Ժան Ռենո

Կատեգորիա:1948 ծնունդներ
Կատեգորիա:20-րդ դարի դերասաններ
Կատեգորիա:Հուլիսի 30 ծնունդներ
Կատեգորիա:Պոլիգլոտներ
Կատեգորիա:Ֆրանսիացի դերասաններ
Կատեգորիա:Պատվո լեգեոնի շքանշանի սպաներ
Կատեգորիա:Պատվո լեգեոնի շքանշանի ասպետներ
Կատեգորիա:Աուդիոգիրք կարդացողներ
Կատեգորիա:Բեմական կեղծանուններ